Държавен вестник, бр. 35, 2010 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  35
5. Функциите на член на Административния 
съвет се изпълняват без заплащане. Разходите 
по функционирането на този съвет са за сметка 
на Съюза.
6. Административният съвет има следните 
функции:
6.1. контролира всички дейности на Съюза 
в интервала между два Конгреса, като държи 
сметка за решенията на Конгреса, като проучва 
въпросите, засягащи правителствените политики 
в пощенската област, и като се съобразява с 
международната политика в регламентацията, 
която се отнася до търговията с услуги и кон­
куренцията;
6.2. разглежда и одобрява в рамките на своите 
компетенции всяко действие, което се счита за 
необходимо за съхраняването и укрепването на 
качеството на международната пощенска услуга, 
както и за нейното модернизиране;
6.3. подпомага, координира и контролира 
всички форми на пощенско техническо подпома­
гане в рамките на международното техническо 
сътрудничество;
6.4. разглежда и одобрява двугодишната про­
грама и бюджет и годишните сметки на Съюза;
6.5. разрешава, ако обстоятелствата го
изискват, превишаването на тавана на разходите 
съгласно член 128, параграфи от 3 до 5;
6.6. изготвя Финансовия правилник на Все­
мирния пощенски съюз;
6.7. изготвя правилата, които уреждат Ре­
зервния фонд;
6.8. изготвя правилата, които уреждат Спе­
циалния фонд;
6.9. изготвя правилата, които уреждат Фонда 
за специални дейности;
6.10. изготвя правилата, които уреждат До­
броволния фонд;
6.11. осигурява контрола върху дейността 
на Международното бюро;
6.12. разрешава, ако това се поиска, избора 
на по-нисък клас за членски внос съгласно 
условията, предвидени в член 130, параграф 6;
6.13. разрешава промяната на географската 
група, ако някоя страна членка я поиска, като 
взема предвид становищата, изразени от стра­
ните членки, които са членове на засегнатите 
географски групи;
6.14. изготвя Статута на персонала, както и 
служебните условия на избраните служители;
6.15. създава или премахва работни постове 
в Международното бюро, като държи сметка за 
ограниченията, свързани с определения таван 
на разходите;
6.16. изготвя Правилника на Социалния фонд;
6.17. одобрява двугодишните доклади, изгот­
вени от Международното бюро, за дейностите 
на Съюза и за финансовото управление и 
представя, ако е необходимо, коментари по тях;
6.18. взема решения за установяване на 
контакти със страните членки за изпълнение 
на техните функции;
6.19. след консултация със Съвета по пощен­
ска експлоатация взема решение за установя­
ване на контакти с организации, които не са 
наблюдатели по право, разглежда и одобрява 
докладите на Международното бюро за взаимо­
отношенията на Всемирния пощенски съюз с 
другите международни органи, взема решения, 
които счита за целесъобразни, по воденето на 
тези взаимоотношения и развитието, което да 
им се даде, определя, когато е необходимо, след 
съгласуване със Съвета по пощенска експлоа­
тация и с Генералния секретар международните 
организации, асоциациите, предприятията и 
квалифицираните лица, които трябва да бъдат 
поканени да присъстват на специфичните за­
седания на Конгреса и на неговите комисии, 
когато това е в интерес на Съюза или може 
да бъде от полза за работата на Конгреса, и 
възлага на Генералния директор на Междуна­
родното бюро да изпрати необходимите покани;
6.20. изготвя в случаите, когато счете за 
необходимо, принципите, които Съветът по 
пощенска експлоатация трябва да има предвид, 
когато разглежда въпроси, които имат значи­
телни финансови последици (такси, крайни 
разходи, транзитни разходи, базови цени за 
въздушен транспорт на пощата и подаване в 
чужбина на писмовни пратки), наблюдава от­
близо проучването на тези въпроси, разглежда 
и одобрява предложенията на Съвета по по­
щенска експлоатация, отнасящи се до същите 
теми, за да осигури съответствие с цитираните 
по-горе принципи;
6.21. проучва, по молба на Конгреса, на 
Съвета по пощенска експлоатация или на стра­
ните членки, проблемите от административен, 
законодателен и правен характер, интересуващи 
Съюза или международната пощенска служба; 
на Административния съвет принадлежи правото 
да взема решение в горепосочените области 
дали е целесъобразно или не да се предприемат 
проучванията, поискани от страните членки, в 
интервала между Конгресите;
6.22. формулира предложения, които ще се 
представят за одобрение или от Конгреса, или 
от страните членки, съгласно член 125;
6.23. одобрява в рамките на своите ком­
петенции препоръките на Съвета по пощен­
ска експлоатация относно приемането, ако е 
необходимо, на нова регламентация или на 
нова практика в очакване Конгресът да вземе 
решение по въпроса;
6.24. разглежда годишния доклад, изготвен 
от Съвета по пощенска експлоатация, а при 
необходимост, и предложенията, направени от 
последния;
6.25. предоставя за обсъждане от Съвета по 
пощенска експлоатация на теми за проучване 
съгласно член 104, параграфи 9 и 16;
6.26. посочва страната домакин на следва­
щия Конгрес в случая, предвиден в член 101, 
параграф 4;